Public procurement notice: Prior Information Notice Without Call For Competition
Published: 2019-05-31
Buyer: Kuntien Tiera Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Asiakkuuksien ja palvelujen hallinnan (APH) järjestelmäkokonaisuuden hankinta Kuntien Tiera Oy:n asiakkaille. Edelläkävijänä Turun kaupunki
Tieran tavoitteena on kilpailuttaa omistaja-asiakkaidensa käyttöön toiminnallisesti ja teknisesti laajentuva Asiakkuuksien ja palveluiden hallinnan (myöhemmin APH) tietojärjestelmä- ja tietovarantokokonaisuus. Tällä tietopyynnöllä on tarkoitus selventää hankintaan liittyviä kysymyksiä. Tietopyynnön tavoitteena on saada kattavasti tietoa, jotta mahdollinen tarjouskilpailu voidaan toteuttaa mahdollisimman tarkoituksenmukaisella tavalla. Tämä asiakirja ei ole hankintailmoitus tai tarjouspyyntö, vaan tarkentava markkinakartoitus eli tietopyyntö. Hankintayksikkö ei sitoudu toteuttamaan ko. hankintaa. Tietopyyntöömme toivomme vastauksia erityisesti toimittajilta, jotka pystyvät toimittamaan toimivan kokonaisjärjestelmän (ydinjärjestelmä + kaikki erillisjärjestelmät). Tietopyyntövastaus koostuu kirjallisesta arkkitehtuurikuvauksesta sekä ko. kuvaukseen perustuvasta toteutusdemosta. Tietopyyntöön vastaamisesta ei makseta erillistä korvausta.
Demo koostuu Asiointiportaalista, Palvelukonfiguraattorista, Tuotetiedon hallintajärjestelmästä ja Asiakkuuden hallinnan järjestelmästä. Tarkoitus on toteuttaa esikoulupalveluhaku (esikoululaisen päivä), josta koostetaan palvelukokonaisuus/palvelusuunnitelma kunnan toteutettavaksi.
- Hyödynnetään Tuotetiedon hallintajärjestelmän tuotteiden elinkaariajatteluun liittyvää toiminnallisuutta.
- Esitetään asiakastietoon liittyvää nk. porautuvaa segmentointia asiakkuuden hallinnan järjestelmässä: karttanäkymä, pääsegmentti, alisegmentti, kuntalainen.
- Esitetään kuntalaisen asiointiportaali skaalautuvalla HTML5-käyttöliittymällä sekä läppäriltä että älypuhelimesta ja demonstroidaan asiakkaan itse lisätyn tiedon luvittaminen.
- Esitetään asiakaspolku, jossa asiakas hakee palvelutarjouksia karttapohjalta ja valitsee palvelukonfiguraattoria hyväksi käyttäen omien tarpeidensa mukaisen palvelukokonaisuuden tuotetiedon hallintajärjestelmässä sijaitsevista palvelutarjouksista.
Demossa esitettävien valmisohjelmistojen ominaisuuksia hyödyntävän kokonaisratkaisun tulee olla skaalautuva isojen kaupunkien tarpeisiin, jolloin asiakkaita on satojatuhansia ja käyttäjiä tuhansia.
Tietopyyntöön vastaaminen tai vastaamatta jättäminen ei vaikuta toimittajan asemaan varsinaisessa kilpailutuksessa. Toimittajia pyydetään ilmoittamaan yhteystietonsa viimeistään 10.6.2019 klo 12:00 täyttämällä lomake osoitteessa (kopioi koko osoite yhtenä pötkänä selaimeen) https://forms.office.com/Pages/ResponsePage.aspx?id=0x4Y0ks5iUWTN2z4nVM5pY-7WQVgmr5BqWgnHCSu4j1UODBWU0ZJT0laR0dESVo3U0FJVDU2SjdCNS4u
- Pyrimme toimitamaan tehtävänannon ja muun materiaalin yhteystietonsa jättäneille viimeistään 10.6.2019.
- Toimittajien tulee suunnitella ja kuvata toteutettava ympäristö ja toimittaa kirjallinen arkkitehtuurikuvaus viimeistään 25.6.2019.
- Arkkitehtuurikuvaukset arvioidaan (hyväksytty/ hylätty) ja hyväksytyn kuvauksen toimittaneet kutsutaan demotilaisuuteen. Demotilaisuudet pyritään järjestämään elokuussa. Tarkempi ajankohta sovitaan toimittajien kanssa.
- Demotilaisuudessa toimittajan tulee esitellä toteuttamansa ympäristö sekä suorittaa aineistossa kuvattu käyttötapaus. Toimittajan tulee varautua vastaamaan arkkitehtuuriin ja valittujen ohjelmistojen kyvykkyyksiin liittyviin kysymyksiin tilaisuudessa. Demotilaisuudet on tarkoitus tallentaa.